Se deschide o nouă piață pentru România: Putem exporta produse agroalimentare către Indonezia
Autoritatea Națională Sanitară Veterinară și pentru Siguranța Alimentelor (ANSVSA) anunță, luni, că a obținut recunoașterea oficială a laboratorului de testare a siguranței alimentelor din România de către Autoritatea de Carantină din Indonezia. „Prin Decretul nr. 817 din 2025 emis de autoritatea indoneziană, România are posibilitatea să exporte produse alimentare de origine vegetală proaspătă (FFPO), în special grâu, către această piață emergentă”, transmite Autoritatea.